GFPT รูด 4% ทำนิวโลว์ในรอบเกือบ 2 ปี หลัง Q1/61 กำไรลดฮวบ 66%
GFPT รูด 4% ทำนิวโลว์ในรอบเกือบ 2 ปี หลัง Q1/61 กำไรหด 66% มาที่ 145.92 ล้านบาท จากปีก่อนมีกำไร 424.11 ล้านบาท หลังรายได้ขาย-ส่วนแบ่งเงินลงทุน-กำไรอัตราแลกเปลี่ยนลดลง ล่าสุด ณ เวลา 15.21 น. อยู่ที่ 11.90 บาท ลบ 0.50 บาท หรือ 4.03% สูงสุดที่ 12.40 บาท ต่ำสุดที่ 11.80 บาท ด้วยมูลค่าซื้อขาย 33.20 ล้านบาท
10 พ.ค. 2561

ผู้สื่อข่าวรายงานว่า ราคาหุ้น บริษัท จีเอฟพีที จำกัด (มหาชน) หรือ GFPT ล่าสุด ณ เวลา 15.21 น. อยู่ที่ 11.90 บาท ลบ 0.50 บาท หรือ 4.03% สูงสุดที่ 12.40 บาท ต่ำสุดที่ 11.80 บาท ด้วยมูลค่าซื้อขาย 33.20 ล้านบาท

ทั้งนี้ ราคาหุ้น GFPT ปรับตัวลงต่ำสุดในรอบเกือบ 2 ปี นับตั้งแต่ราคาหุ้นปิดตลาดอยู่ที่ระดับ 11.90 บาท เมื่อวันที่ 3 ส.ค.59 สำหรับปัจจัยที่ส่งผลให้ราคาหุ้นปรับตัวลง เนื่องจาก GFPT รายงานผลการดำเนินงานประจำไตรมาส 1/61 สิ้นสุดวันที่ 31 มี.ค.61 มีกำไรลดลง 66% ดังนี้

โดยผลการดำเนินงานประจำไตรมาส 1/61 บริษัทมีกำไรลดลง เนื่องจากรายได้จากการขายรวมลดลง ส่วนแบ่งกำไรจากเงินลงทุนในบริษัทร่วมลดลงและกำไรจากอัตราแลกเปลี่ยนลดลง